REPUBLIKA E SHQIPËRISË

QENDRA KOMBËTARE E KINEMATOGRAFISË

KRYETARI

 № \_\_\_\_\_\_ Prot. Datë \_\_\_\_ / \_\_\_\_ / 2024

**NJOFTIM PËR KONKURIM PËR VEND PUNE VAKANT**

**Qendra Kombëtare e Kinematografisë shpall 1 (një) vend vakant pune me kohë të plotë, në pozicionin Specialist/e Jurist/e, niveli i pages IV/2. Për këtë procedurë kanë të drejtë të aplikojnë kandidatët që plotësojnë kriteret e mëposhtme:**

**Kritere të përgjithshme:**

**a - Të jetë shtetas shqiptar;**

**b - Të ketë zotësi të plotë për të vepruar;**

**c - Të jetë në kushte shëndetësore që e lejojnë të kryejë detyrën përkatëse;**

**d -Të mos jetë i dënuar me vendim të formës së prerë për kryerjen e një krimi apo për kryerjen e- një kundërvajtjeje penale me dashje;**

**f - Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit 152/2013 “Për nëpunësin civil” i ndryshuar.**

**Kriteret e posaçme:**

**a - Të zotërojë diplomë të nivelit "Master shkencor" në fushën e Drejtësisë. Edhe diploma e nivelit "Bachelor" duhet të jetë në të njëjtën fushë;**

**b - Të kenë të paktën 5 vite përvojë pune në profesion;**

**c- Kualifikimet e tjera në fushën e Artit dhe të Komunikimit kanë përparësi**

**d- Të zotërojë gjuhën angleze. Gjuhë të huaja të vendeve të BE, do të përbëjnë avantazh**

**DOKUMENTACIONI, MËNYRA DHE AFATI I DORËZIMIT**

**Kandidati aplikant duhet të dorëzojë dokumentat si më poshtë:**

**a – Jetëshkrimin e plotësuar në përputhje me dokumentin tip që e gjeni në linkun: http://www.dap.gov.al/legjislacioni/udhezime-manuale/60-jeteshkrimi-standard**

**b - Fotokopje të diplomës dhe listës së notave, (përfshirë edhe diplomën Bachelor). Për diplomat e marra jashtë Republikës së Shqipërisë të përcillet detyrimisht njehsimi nga Ministria përgjegjëse për Arsimin;**

**c - Fotokopje të librezës së punës (të gjitha faqet që vërtetojnë eksperiencën në punë);**

**d - Fotokopje të letërnjoftimit (ID);**

**e - Vërtetim të gjendjes shëndetësore (i aftë për punë);**

**f – Dëshmi penaliteti;**

**g – Vetëdeklarim se nuk gjendet në konflikt interesi me detyrën, në përputhje me detyrimet e legjislacionit në fuqi;**

**h- Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin e aplikantit.**

**Dorëzimi i dokumentave duhet të bëhet me email në adresën info@qkk.gov.al si dhe në zyrën e protokollit të Qendrës Kombëtare të Kinematografisë brenda datës: 29/10/2024, ora 16.30.**

**FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA**

**Kandidatët do të intervistohen në lidhje me:**

**- Njohuritë mbi Ligjin nr. 8096, datë 21.03.1996, “Për kinematografinë”, të ndryshuar;**

**- Njohuritë mbi Ligjin për të Drejtat e Autorit**

**- Njohuritë mbi Kodin Fiskal**

**- Njohuritë mbi Konventat Evropiane që lidhen me Kinematografinë dhe Audiovizualin**

**- Njohuritë mbi ligjin nr. 119/2014 “Për të drejtën e informimit”, të ndryshuar;**

 **-Njohuritë mbi ligjin nr. 90/2012 “Për organizimin dhe funksionimin e administratës shtetërore”**

**Kandidatët gjatë intervistës me gojë do të vlerësohen në lidhje me:**

**- Njohuritë në lidhje me njohuritë mbi legjislacionin e sipërpërmendur;**

**- Eksperiencën e tyre të mëparshme;**

**- Motivimin, vizionin dhe pritshmëritë e tyre për karrierën.**

**KRYETARI**

**EOL ÇASHKU**